== Karriere og modstandsarbejde ==
Han var søn af [[proprietær]] Niels Møller (1860-1951) og Agnes Amalie Johnstad (1868-1922) og tog [[realeksamen]] fra [[Roskilde Katedralskole]]. Han gennemførte [[Hærens Officersskole]], blev [[premierløjtnant]] [[1915]] og fik specialuddannelse som skydelærer og i [[generalstab]]stjeneste. Johnstad-Møller var [[adjudant]] ved [[1. Generalkommando]] og senere ved Generalkommandoen [[1922]]-[[1929|29]], blev [[Kaptajn (militær)|kaptajn]] 1929 og forsat til 2. bataljon i [[Tønder]], var [[souschef]] ved Generalkommandoen og senere ved [[Generalstaben]]s kommandoafdeling [[1931]]-[[1935|35]], var [[kommandant]] for den nyetablerede [[Søgårdlejren|Søgårdlejr]] 1935-[[1938|38]] og var samtidig stifter af og formand for Andelsselskabet Søgaardhus, som skulle bevare denne ejendom på danske hænder. Han kom i 1938 til 7. regiment, var på tjenesteophold i [[Armée de terre|den franske hær]] [[1939]] og blev [[oberstløjtnant]] og chef for 2. bataljon [[1940]].
Personbillede_savnes Ledere